யாமிருக்க பயமே, அரண்மனை, டார்லிங், பிசாசு போன்ற பேய்ப்படங்கள் வரிசையாக வெற்றி பெற்றதை அடுத்து கோலிவுட் திரையுலகில் தற்போது பேய்ப்பட சீசன் நடைபெற்று வருகிறது. இந்நிலையில் தற்போது தயாராகி வரும் இன்னொரு பேய்ப்படம் 'பேபி'. பிரபல இயக்குனர் பாலாஜி சக்திவேல் அவர்களிடம் உதவியாளராக இருந்த பி.சுரேஷ் இந்த படத்தை இயக்கியுள்ளார். இந்த படத்தை 'தி வைப்ரெண்ட் முவீஸ்' என்ற நிறுவனம் தயாரித்துள்ளது. இந்த நிறுவனம் ஏற்கனவே வெண்ணிலா வீடு, ஐவராட்டம், சிஎஸ்கே போன்ற படங்களை வெளியிட்டது என்பது குறிப்பிடத்தக்கது.